Na osnovu člana 356. Zakona o privrednim društvima („Službeni glasnik RS“ broj 36/2011 i 99/2011) i člana 65. Zakona o tržištu kapitala („Službeni glasnik RS“ broj 31/2011),

**A.D. MEHANIZACIJA Čačak**

**Čačak, Braće Stanića, br. 45**

 Matični broj: 06851355

 Šifra delatnosti: 4120 – Izgradnja stambenih i nestambenih zgrada

**IZVEŠTAJ O BITNOM DOGAĐAJU**

Dana 30.06.2014. godine sa početkom u 10,00 časova u poslovnim prostorijama A.D. Mehanizacija Čačak, održana je

**REDOVNA SEDNICA SKUPŠTINE AKCIONARA A.D. MEHANIZACIJA ČAČAK**

Na redovnoj sednici Skupštine akcionara A.D. Mehanizacija Čačak, potrebnom većinom glasova donete su sledeće *odluke*:

1. Izbor predsednika Skupštine i imenovanje zapisničara i članova Komisije za glasanje od strane predsednika Skupštine,

2. Donošenje odluke o usvajanju zapisnika sa redovne sednice skupštine održane dana 28.06.2013. godine,

3. Donošenje odluke o usvajanju finansijskog izveštaja Društva za 2013. godinu,

4. Donošenje odluke o usvajanju izveštaja o reviziji poslovanja za 2013. godinu od strane ovlašćenog revizora,

5. Donošenje odluke o izboru revizora za reviziju poslovanja Društva za 2014. godinu,

6. Donošenje odluke o usvajanju izveštaja o radu Odbora direktora Društva između dva skupštinska zasedanja,

7. Donošenje odluke o pokriću gubitka.

Ukupan broj akcija sa pravom glasa akcionara koji su učestvovali u glasanju je 32.625, što predstavlja 73,27% od ukupnog broja glasova.

Sve odluke donete su jednoglasno sa ukupno 32.625 akcija, odnosno glasova.

Tekst donetih odluka je dostupan u sedištu Društva u Čačku, ul. Braće Stanića 45, u redovno radno vreme.

Izveštaj o održanoj redovnoj sednici Skupštine učinjen je dostupnim na web sajtu Društva [www.mehanizacija.co.rs](http://www.mehanizacija.co.rs) i dostavljen je Beogradskoj Berzi i Komisiji za hartije od vrednosti.

 **Direktor,**

**\_\_\_\_\_\_\_\_\_\_\_\_\_\_\_\_\_**

 **Milijan Minić**